**ZÁPISNICA**zo zasadnutia Komisie pre kvalitu UCM v Trnave

14. 12. 2023

čas: 08:45 hod., zasadacia miestnosť Z0.3, Námestie J. Herdu 2

**Program:**

1. Posudzovanie VSK UCM SAAVŠ
2. Spätná väzba na posudzovanie
3. Implementácia IS HAP
4. Správa o kvalite na UCM za rok 2023
5. Rôzne a záver

Prítomní: prof. PhDr. Ladislav Lenovský, PhD., PhDr. David Ivanovič, PhD., Mgr. Andrea Tománková, PhD., PhDr. Jakub Bardovič, PhD., doc. Ing. Zdenko Stacho, PhD., Ing. Jana Štefánková, Ph. D., RNDr. Daniela Ondrejovič Chmelová, PhD., Mgr. Kristína Obúlaná

Ospravedlnení: doc. PhDr. Michal Lukáč, Mgr. Lukáš Kurajda, PhD., Mgr. Dáša Franič, PhD., PhDr. Martina Bleščaková, PhD.

Otvorenie

Predseda komisie pre kvalitu UCM prorektor prof. Lenovský privítal prítomných a otvoril zasadnutie.

Ad 1)

Posudzovanie VSK UCM SAAVŠ

Prorektor prof. Lenovský informoval o priebežnej správe z posudzovania pracovnou skupinou SAAVŠ, ktoré prebehlo v termíne 6. – 10. novembra 2023. Prof. Lenovský informoval, že prvá časť priebežnej správy z posudzovania na návrh vedenia UCM obsahuje informáciu, že počas posudzovania došlo k odôvodneným personálnym zmenám zo strany SAAVŠ aj UCM.

Druhá časť predbežnej správy z posudzovania je výsledkom záverečnej diskusie členov pracovnej skupiny. Je formulovaná do 13 bodov. Je potrebné počkať na oficiálnu hodnotiacu správu. Hodnotiaca správa z posudzovania pracovnou skupinou SAAVŠ by mala byť doručená, podľa informácií zo SAAVŠ, približne do pol roka. Niektoré pripomienky členov pracovnej skupiny boli formulované všeobecne, iné vecne. Prof. Lenovský prediskutoval s členmi komisie všetky body predbežnej správy.

Členovia KK sa zhodli, že v tých bodoch, v ktorých je možné identifikovať konkrétne nedostatky, bude vykonaná náprava. V ďalších budú opatrenia a náprava vykonávané po doručení hodnotiacej správy.

Uznesenie 1/1412/2023: KK prerokovalo predbežnú správu z posudzovania pracovnou skupinou SAAVŠ.

Ad 2)

Spätná väzba na posudzovanie

Prof. Lenovský informoval o vytvorení a rozposlaní dotazníka na spätnú väzbu na posudzovanie pracovnou skupinou SAAVŠ. Dotazník bol rozposlaný 280 zamestnancom UCM, študentom UCM a zástupcom externých zainteresovaných strán, ktorí sa posudzovania zúčastnili, z toho vyplnili 110. Grafické výsledky na spätnú väzbu sú priemerné a štandardné, respondenti mali možnosť vyjadriť sa k hodnoteniu aj vlastnými slovami, čím boli získané zaujímavé a konkrétne informácie a postoje zúčastnených zo strany UCM. Spätná väzba bola vykonaná za účelom získania objektivizovaného celouniverzitného postoja na hodnotenie pracovnou skupinou SAAVŠ. V prípade potreby/záujmu, po predložení hodnotiacej správy, môžu byť výsledky spätnej väzby poskytnuté SAAVŠ.

Uznesenie 2/1412/2023: KK prerokovalo spätnú väzbu na posudzovanie pracovnou skupinou SAAVŠ.

Ad 3)

Implementácia IS HAP

Prorektor prof. Lenovský informoval prítomných o aktuálnom stave implementácie systému HAP. Prorektor vyjadril nespokojnosť s napĺňaním HAP zo strany FZV. Zo 45 zamestnancov FZV do stanoveného termínu napĺňania 5.12.2023 vyplnili údaje v HAP len 2 zamestnanci. Tento problém bol v riešení i na úrovni vedenia univerzity, zástupcovia FZV boli vyzvaní k náprave. Na FF vyplnili všetci zamestnanci, na FMK, FPV a FZV chýba niekoľko výstupov zamestnancov, to je opodstatnené. Prodekanka Dr. Ondrejovič Chmelová informovala, že 5 zamestnancov FPV, ktorí údaje v HAP nevyplnili sú zamestnanci, ktorí už na FPV nepracujú, alebo sú aktuálne na materskej dovolenke. Zástupcovia FSV a FMK evidujú rovnaký problém. Prorektor prof. Lenovský uistil zástupcov fakúlt, že tento problém bude podľa pokynov vedenia univerzity vyriešený v spolupráci so správcami systému HAP. Prodekan Dr. Ivanovič sa informoval, či bude zisťovanie minimálnych kritérií v rámci hodnotenia zamestnancov za rok 2023 prebiehať podľa starého systému, a teda vo forme vyplneného excelovského súboru, alebo bude možné na toto hodnotenie využiť dáta zo systému HAP. Prorektor prof. Lenovský reagoval, že hodnotenie zamestnancov bude prebiehať do konca februára 2024 zatiaľ podľa starého systému, keďže implementácia HAP na UCM stále prebieha a po prvom hodnotení výstupov zamestnancov UCM budú prebiehať v systéme HAP ešte ďalšie úpravy a prispôsobenia na mieru jednotlivých súčastí UCM v Trnave a prepojenie so všetkými ostatnými systémami, ktoré UCM používa. Členovia KK ďalej vyjadrili nutnosť doplnenia možností evidencie projektovej činnosti, pedagogickej činnosti a tvorivej činnosti do systému HAP. Prorektor prof. Lenovský informoval, že po vyplnení údajov od všetkých zainteresovaných zamestnancov UCM v systéme HAP (do 22.12.2023), vypracujú správcovia systému HAP vyhodnotenie a na jeho základe budú súčasti UCM v Trnave vyzvané k vyjadreniam, pripomienkovaniu a požiadavkám. Vedenie UCM v Trnave bude požiadavky a pripomienky diskutovať so zástupcami fakúlt. Dr. Tománková sa informovala na predbežný termín nahrávania údajov za rok 2023. Prof. Lenovský reagoval, že ak bude implementácia HAP prebiehať podľa predstáv, údaje za rok 2023 by sa vo väčšej miere nemali nahrávať, mali by byť automaticky preklopené z ostatných systémov UCM, nahrávať sa bude len časť údajov na konci roka 2024. Pre potreby implementácie HAP boli kompletne doplnené i informácie o zamestnancoch do SAP.

Uznesenie 3/1412/2023: KK prerokovalo aktuálne informácie v rámci implementácie systému HAP.

Ad 4)

Správa o kvalite na UCM za rok 2023

Prorektor prof. Lenovský dal do pozornosti potrebu zasielania podkladov zo strany fakúlt do Správy o kvalite na UCM v Trnave za rok 2023 začiatkom roka 2024. Prodekan Dr. Bardovič upozornil, že podklady zo strany fakúlt do Správy o vedecko- výskumnej činnosti a podklady do Správy o kvalite sa odovzdávajú v rovnakom termíne, avšak do Správy o kvalite sú potrebné i údaje zo Správy o vedecko- výskumnej činnosti. Prof. Lenovský sa vyjadril, že chápe túto situáciu, je to však vecou internej dohody medzi jednotlivými prodekanmi a prodekankami a doplnil, že rovnaký problém je i pri odovzdávaní celouniverzitných správ.

Prof. Lenovský upozornil, že pravidlá vypracovávania, prerokovávania a schvaľovania ročných hodnotiacich správ definujú čl. 27 a čl. 28 VP č. 23/2022.

Uznesenie 4/1412/2023: Predseda prof. Lenovský ukladá členom KK zaslať podklady pre potreby vypracovania Správy o kvalite na UCM za rok 2023 do konca februára 2024.

Ad 5)

Rôzne a záver

Prodekanka Dr. Ondrejovič Chmelová sa informovala na problémy s uzatváraním AIS. Po nahratí dokumentov, ktoré sa evidujú každoročne, ako napr. zápisnice z Rady pre ŠP, je podľa pokynov potrebné nahrávanie v AIS uzavrieť. Prodekanka Dr. Ondrejovič Chmelová však, v prípade potreby úprav, po uzatvorení AIS už do nahratých podkladov nemôže vstupovať, úpravy sú však v prípade periodického hodnotenia nevyhnutné. Prodekan Dr. Ivanovič informoval, že po schválení na fakultnej a univerzitnej úrovni a označení podkladov týmto príznakom je možné opätovne do nich vstupovať a upravovať ich, v prípade potreby je možné tento proces simulovať a vytvárať viaceré verzie nahrávania v AIS. Prof. Lenovský odporúča členom KK obrátiť sa s vyriešením daného problému, ale i iných problémov s evidenciou ŠP a OHIK v AIS, na prorektora Dr. Brníka. Postup, kompetencie a zodpovednosti určuje VP 2/2023.

Predseda Komisie pre kvalitu UCM prorektor prof. Lenovský poďakoval prítomným za účasť a ukončil zasadnutie Komisie pre kvalitu UCM v Trnave.

V Trnave, 20.12.2023

Zapísala: Mgr. Kristína Obúlaná ..................................................

Overila: Ing. Jana Štefánková, Ph.D. ..................................................

prof. PhDr. Ladislav Lenovský, PhD.

predseda Komisie pre kvalitu UCM v Trnave